Chrysanthia

***Chrysanthia*** er en slekt av lange og slanke biller i familien bløtbukker. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent 2 arter fra Norge.

## Utseende
Små til middelsstore (5 – 20&nbsp;mm), slanke biller, kroppen vanligvis mer eller mindre myk. På farge er de ofte metallisk grønne eller blå, men det finnes også en del brunlige eller brokete arter. Oversiden er fint og kort hårete. **Hodet** er ganske lite, med utstående, nyreformede fasettøyne. Antennene er 11-leddete, trådformede eller sagtakkede, og omtrent halvparten så lange som kroppen. **Brystskjoldet** (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. **Dekkvingene** er langstrakte og  parallellsidige, vanligvis myke, ofte med lengdefurer eller opphøyde ribber. **Beina** er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. **Larvene** er langstrakte og tynnhudete.

## Levevis
Bløtbukkenes larver lever enten inne i plantestengler eller i fuktig, råtten, død ved.  De rører ikke friskt tømmer og gjør dermed ikke noen skade der det ikke er betydelige råteskader fra før. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[Bløtbukker]]**, Oedemeridae Latreille, 1810
****** Underfamilien **[[Nacerdinae]]** Mulsant, 1858
******* Stammen Ditylini Mulsant, 1858
******** Slekten ***Chrysanthia*** W. Schmidt, 1844 
********* *[[Chrysanthia bhutanica]]* Švihla, 1980 - Bhutan
********* *[[Chrysanthia canaliculata]]* Yablokov-Khnzorian, 1974 - Tadsjikistan
********* *[[Chrysanthia chalcochroa]]* - Lilleasia, Sentral-Asia
********* *[[Chrysanthia cyanescens]]* Pic, 1926 - India
********* *[[Chrysanthia cyprica]]*  Pic, 1920 - Kypros
********* *[[Chrysanthia distinctithorax]]* - Lilleasia
********* *[[Chrysanthia flavipes]]* Reitter, 1889 - Lilleasia
********* *[[Chrysanthia fuscimembris]]* - India og Pakistan
********* *[[Chrysanthia geniculata]]* (W. Schmidt, 1846)  - Europa til Japan
********* *[[Chrysanthia hamata]]* Vázquez, 1989 - Iberiske halvøy
********* *[[Chrysanthia himalaica]]* - India
********* *[[Chrysanthia holzschuhi]]* Pardo-Alcaide, 1972
********* *[[Chrysanthia krali]]*  Švihla, 1982- Usbekistan
********* *[[Chrysanthia maroccana]]*  Pic & Lindberg, 1932- Marokko
********* *[[Chrysanthia reitteri]]* Seidlitz, 1899 - Iberiske halvøy
********* *[[Chrysanthia rugicollis]]* - India
********* *[[Chrysanthia superba]]* Reitter, 1872 - Nord-Afrika, Iberiske halvøy
********* *[[Chrysanthia valens]]* - India
********* *[[Chrysanthia varipes]]* Kiesenwetter, 1861 - Balkan, Lilleasia, Kaukasus
********* *[[Chrysanthia viridis]]* (DeGeer, 1775) (= *Chrysanthia nigricornis*) - finnes i Norge
********* *[[Chrysanthia viridissima]]* (Linnaeus, 1758) - vidt utbredt i Palearktis, også i Norge
********* *[[Chrysanthia wittmeri]]*  Švihla, 1980 - India og Pakistan.

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradnìk, J. og Chvála, M. 1991. *Teknologisk forlags store bok om insekter*. N.W. Damm. Om bløtbukker, side 324-325.
## Eksterne lenker
*